tomron87/hebrew-wikipedia-sentences-corpus huggingface dataset:
בנוסף, הסדרה לא תכלול בהפקתה את "The Weinstein Company" או את הלוגו שלה מהעונה השלישית ואילך, אף על פי שהחברה הייתה בעבר מעורבת בהפצת הסדרה.
החל מהעונה השלישית ואילך, הסדרה לא תשודר יותר ברשת "MTV".
ב-24 ביוני 2019, אושר שהעונה השלישית תשודר במשך שלושה לילות רצופים ברשת "VH1", החל מ-8 ביולי 2019.
ב-5 באוגוסט 2014 הוכרזו צוות השחקנים הראשי והמשני.
עם זאת, השחקנית איימי פורסיית' עזבה את ההפקה והוחלפה הוחלף על ידי בקס טיילור-קלאוס.
ב-22 בפברואר 2015, התברר שג'ואל גרץ', שלוהק לדמותו של קלארק הדסון, עזב את הסדרה כאשר המפיקים תכננו קו עלילה שונה עבור דמותו ממה שתוכנן לה במקור; והוא הוחלף על ידי ג'ייסון ויילס.
ב-11 בדצמבר 2014, נחשף שהשחקנית בלה ת'ורן תהיה חלק מצוות השחקנים.
ת'ורן אישרה זאת במהלך ראיון בו היא אמרה: "כן זה נכון, אני אשחזר מחדש את הסצנה המפורסמת של דרו ברימור בסדרה המקורית".
ב-22 באפריל 2015, השחקנית אמליה רוז בלייר, ששיחקה בעבר בסדרה "דם אמיתי", לוהקה לדמותה של פייפר שו, שנועדה להוות מעיין גרסה עכשווית המבוססת על דמותה של גייל ות'רס מסדרת הסרטים המקורית.
ב-18 ביוני 2015 ת'ורן אישרה שהוצע לה תפקיד ראשי בסדרה, אך היא דחתה את ההצעה לטובת תפקיד קטן יותר.
ת'ורן הסבירה על החלטה זו ש"הייתה לי האפשרות לעשות את התפקיד הראשי, אבל חשבתי שאני צריכה לבחור את התפקיד הזה כי הרגשתי שזה יותר אייקוני, חשבתי שזה רק קצת יותר וגם מפני שאף פעם לא נהרגתי על המסך לפני כן.
לא נהרגתי בשום דבר ששיחקתי בו, תמיד הייתי הדמות שחיה בסוף אז זאת הייתה הפעם הראשונה שאני מתה על המסך וזה היה די מגניב.
לא הייתי אומרת שהדמות שלי לא בהכרח תופיע בכל הפרקים, אבל אתם עוד תראו!".
וואלאס יככבו בעונה השלישית שתהווה אתחול לסדרה.
קיילר, ג'סיקה סולה, קיקי פאלמר, ג'ורג'יה וייהאם וג'וליאן יאו ג'ולייו הצטרפו לגבס הראשי של העונה השלישית.
ב-25 בספטמבר 2017, הוכרז שטיילר פוזי לוהק לתפקיד ראשי בעונה השלישית.
ב-16 באוגוסט 2018 הוכרז שמרי ג'יי בלייג' לוהקה לדמותה של אמו של דון, שרי אליוט.
ב-12 באוקטובר 2018 הוכרז שטוני טוד יופיע במהלך העונה השלישית.
ב-24 ביוני 2019 אושר שפריס ג'קסון תופיע במהלך העונה השלישית.
במשך שתי עונותיה הראשונות, הסדרה צולמה בבאטון רוז', לואיזיאנה.
צילומי העונה הראשונה התקיימו מאפריל עד יולי 2015, וצילומי העונה השנייה החלו ב-16 בפברואר 2016. צילומי העונה השלישית החלו ב-18 בספטמבר 2017, והסתיימו ב-11 בנובמבר 2017 באטלנטה, ג'ורג'יה.
שני אלבומי פסקול רשמיים של הסדרה הופצו על ידי MTV.
פסקול העונה הראשונה הופץ ב-14 באוגוסט 2015 תחת הפצתם של "קולומביה רקורדס".
פסקול העונה השנייה הופץ ב-29 יולי 2016 תחת הפצתם של "איילנד רקורדס".
היא תוכנית אירוח בהנחייתו של המארח ג'פרי סלף, שהציגה קטעי מאחורי הקלעים ונתנה במה לדיונים על פרקי הסדרה.
הפרק הראשון שודר בעקבות בכורת העונה השנייה, בהשתתפותם של וילה פיצג'רלד, בקס טיילור-קלאוס, ג'ון קרנה, אמדאוס סרפיני, קרלסון יאנג וקיאנה לדה והוא נצפה על ידי 185 אלף צופים.
הפרק השני שודר בעקבות פרקו השמיני של העונה, עם השתתפותם של פיצג'רלד, טיילור-קלאוס, קרנה, יאנג, לדה, סנטיאגו סגורה ושון גרנדילו והוא נצפה על ידי 201 אלף צופים.
הפרק השלישי והאחרון שודרו לאחר פרק סיום העונה השנייה, עם השתתפותם של פיצג'רלד, טיילור קלאוס, קרנה, יאנג, וסרפיני, והוא נצפה על ידי 145,000 צופים בממוצע.
ב-1 באוקטובר 2015, עונתה הראשונה של הסדרה עלתה במלואה לשירות הזרמת המדיה נטפליקס והפכה לזמינה באופן בינלאומי באמצעותה, למעט בארצות הברית.
ב-13 במאי 2016, עונתה הראשונה של הסדרה הפכה לזמינה בנטפליקס גם בארצות הברית.
נטפליקס החלה לשדר את העונה השנייה ב-31 במאי 2016, עם עיכוב של יום אחד ביחס לשידור המקורי בארצות הברית.
ב-30 בספטמבר 2016, עונתה השנייה של הסדרה הפכה לזמינה בנטפליקס גם בארצות הברית.
לנטפליקס יש זכויות שידור ראשונות לסדרה באנגליה ובאירלנד, שם היא משדרת את הסדרה יום לאחר השידור הראשוני שלה בארצות הברית.
ב-17 ביולי 2018, "הוליווד ריפורטר" אישרה כי בעיצומן של רכישת נכסי "Weinstein Company" על ידי "Lantern Capital", עסקת שידור הסדרה בין "Weinstein Company" לבין נטפליקס הופסקה.
כתוצאה מכך, הונח שנטפליקס לא תשדר את עונתה השלישית בפלטפורמות שלה.
ב-16 באוקטובר 2018, נודע ש-"Lantern Entertainment" ונטפליקס יישבו את הסכסוך החוזי ביניהן עם תנאים שונים בעסקה שלא נחשפו לציבור.
עונתה הראשונה של הסדרה קיבלה ביקורות מעורבות.
באתר הביקורות "Rotten Tomatoes", העונה הראשונה קיבלה אחוז חיוביות של 48%, על בסיס 31 ביקורות, עם דירוג ממוצע של 5.4/10. הקונצנזוס הביקורתי של האתר אמר: "בהיעדר דמויות או תרחישים משכנעים באמת, צעקה נוצרה כדי למסחר בכבדות את הנוסטלגיה של קודמיו על המסך בזיכיון".
באתר "Metacritic", העונה הראשונה קיבלה את הציוו 57 מתוך 100, על בסיס על 21 ביקורות, מה שמרמז על "ביקורות מעורבות או ממוצעות".
בסקירה חיובית, דייוויד הינקלי מ"ניו יורק דיילי ניוז" העניק לפיילוט ארבעה מתוך חמישה כוכבים, ואמר:" למרבה השמחה, צעקה שומרת על חוש הומור, מחוזקת בדיאלוג פופ-תרבותי חד ומודע לעצמו".
בריאן לורי מ"וראייטי" שיבח את היכולת של הסדרה לשמור על מתח "בלי הרבה התרחשות ממשית במהלך שארית הפרק", וציין את השימוש במוזיקה, אך הביע ספקנות בשאלה האם הסדרה יכולה לשמור על המקוריות שלה.
אדם ג'ובט מ-"Popwrapped" נתן ביקורת חיובית לסדרה וכינה אותה, "דוגמה מעולה לסדרת אימה מהפכנית".
לעומת זאת, דייוויד ויגנד מ"סן פרנסיסקו כרוניקל" ביקר בחריפות את הסדרה והעניק לה כוכב אחד מתוך ארבעה, זאת כשהוא ביקר את ביצועי המשחק כ"רומנטיים, רובוטיים ולא מעניינים", כמו גם את חוסר הגיוון שלה לכאורה.
בסקירה מעורבת, מארק פריגרד מ"בוסטון הראלד" נתן לסדרה את הציון C+, ואמר: "יש כאן כמה הפחדות, אך בעוד סרטי צעקה שמרו על הקהל במתח, סדרת הטלוויזיה מסתכנת בלהרדים את הצופים."
העונה השנייה קיבלה ביקורות חיוביות יותר, עם אחוז חיוביות של 86% באתר "Rotten Tomatoes" על בסיס על 7 ביקורות.
שנהפרסקטגוריהזוכיםתוצאההערות 2015 פרס בחירת הנוער הסדרה של הקיץ "צעקה" הכוכבת של הקיץ וילה פיצג'רלד גנב/ת הסצנה בלה ת'ורן 2016 פרס ליאו השחקנית המשנית הטובה ביותר בסדרת דרמה קרלסון יאנג פרס הפאנדום של MTV הפאנדום החדש הטוב ביותר השנה "צעקה"
צעקה: אם אני מת היא סדרה אינטרנטית ששודרה בין העונה ראשונה לשנייה וסיפרה על ששת ניצולי לייקווד באמצעות קטעי וידאו בהם השורדים חושפים את מחשבותיהם ומילותיהם האחרונות על אירועי העונה הראשונה, לפני שאחד מהם יירצח על ידי הרוצח מלייקווד החדש, מה שמוביל לאירועי העונה השנייה.
צעצוע פח הוא סרט אנימציה קצר אמריקאי של אולפני פיקסאר, בבימויו של ג'ון לאיסטר, שיצא בשנת 1988. "Don't Worry, Be Happy" הוא השיר היחיד עם מילים שנשמע בסרט.
הסרט מתרחש בחדר אחד, והדמויות הראשיות בו היא צעצוע נגן להקה מכני בשם טיני, ותינוק בשם בילי.
כבר בתחילת הסרט מגלה טיני כי בילי הוא תינוק שובב שיכול לגרום לנזק רב, ומנסה לצאת מהישג ידו.
כלי הנגינה בגב הצעצוע מתחילים לנגן תווים, ומושכים את תשומת ליבו של בילי.
טיני מתחיל לרוץ, ובילי רודף אחריו.
טיני מבחין בכיסוי מתחת לספה, ושם מגלה צעצועים רבים אחרים שהסתירו את עצמם מבילי שם מאחר שהם גם חוששים, וחוו אותה חוויה.
מבלי שהוא מודע לכך, תוך כדי הליכה ומנסה למצוא את טיני ואת הצעצועים האחרים, בילי נופל לרצפה ומתחיל לבכות.
טיני, שמרחם על התינוק, ניגש אליו בניסיון לעודד אותו.
בילי, כשראה את טיני, מפסיק לבכות ותופס את הצעצוע, מטלטל אותו לרגעים ספורים, ולאחר מכן מוסחת דעתו על ידי הקופסה שבה נארז הצעצוע.
טיני עוקב אחר בילי סביב החדר בניסיון להשיג את תשומת ליבו, וזה ממשיך להתעלם ממנו.
בסופו של דבר, מעדיף בילי לשחק עם קופסאות ותיקים מאשר עם צעצועיו, ושאר הצעצועים יכולים לצאת לחופשי מהמחבוא.
הסרט הקצר זכה בפרס אוסקר לסרט המונפש הקצר הטוב ביותר לשנת 1989.
צעירים שאינם לומדים ואינם עובדים (מכונה באנגלית: NEET, ראשי תיבות של "Not in Education, Employment, or Training") היא תופעה חברתית של צעירים מובטלים ושאינם במסגרת לימודית או בהכשרה מקצועית.
התופעה הוגדרה לראשונה בבריטניה בשנת 1999 על ידי ועדה מיוחדת שהוקמה על ידי קבינט ממשלת בריטניה.
לפני כן היה קיים מונח דומה בשם "סטטוס אפס" אך נלוותה אליו משמעות שלילית והוחלט להפסיק להשתמש בו.
ביפן הוגדרה התופעה כ"צעירים בגיל 15 עד 34 שאינם מועסקים, אינם עוסקים בעבודות משק בית, לא נרשמו ללימודים או להכשרה מקצועית ואינם מחפשים עבודה." הכינוי Freeter משמש ביפן ככינוי גנאי לאנשים אלה.
ביטוי זה, להבדיל מהקודם, מחשיב מובטלים שעבדו בעבר כחלק מהנמצאים במעגל התעסוקה.
בספרד, מקסיקו, ארגנטינה, צ'ילה ואורוגוואי המונח המקביל הוא "ניני" - "ni-ni", ראשי תיבות של "ni estudia, ni trabaja" ("לא לומד ולא עובד").
גם בפורטוגזית קיים מונח דומה, "נם-נם".
התופעה התרחבה במדינות רבות לאחר המשבר הכלכלי העולמי של 2008, בהן צעירים רבים הפכו למובטלים ולא הצליחו למצוא עבודה.
צעירים נוטים יותר לעבוד במשרות חלקיות ועם תחילת המשבר הכלכלי ב-2008 פוטרו רבים מהמועסקים במשרות אלה מעבודתם.
רק חלק מהם נקלטו במסגרת אחרת, כגון לימודים או הדרכה.
שיעור הצעירים שאינם לומדים ואינם עובדים במדינות שונות
בשנת 2016 היו בכלל העולם המערבי 42.5 מיליון צעירים, שהם 15% מכלל אוכלוסיית הצעירים, שאינם עובדים ואינם לומדים.
שני שלישים מהם הוגדרו "לא פעילים", כלומר לא מחפשים עבודה באופן אקטיבי.
בבריטניה, במשך השנים היה שיעור הצעירים בקבוצת הגיל 16 עד 24 שאינם לומדים ואינם עובדים בין 15% ל-20%.
באוסטרליה בשנת 2016 היה שיעור הצעירים בקבוצת הגיל 15 עד 29 שאינם לומדים ואינם עובדים 12.5%.
בקנדה בשנת 2012 היה שיעור הצעירים בקבוצת הגיל 15 עד 29 שאינם לומדים ואינם עובדים 13%.
באמריקה הלטינית, על פי דו"ח של הבנק העולמי משנת 2018, שיעור הצעירים בקבוצת הגיל 15 עד 24 שאינם לומדים ואינם עובדים הוא כ-20%.
הדו"ח מציין כי מאז 1992 חלה עלייה משמעותית בקרב הבנים שאינם לומדים ואינם עובדים, וירידה בקרב הבנות.
בארצות הברית בשנת 2011 היה שיעור הצעירים בקבוצת הגיל 16 עד 24 שאינם לומדים ואינם עובדים כ-15%, ובשנת 2017 כ-12.5%.
קבוצה זו מכונה גם "נוער מנותק" ("Disconnected youth") , וקיים במדינה דיון ציבורי ער אודות הדרכים בהן ניתן לסייע לאנשים אלה להימנע מהדרה חברתית ולהשתלב במעגל התעסוקה.
במדינת ישראל, נכון לשנת 2017 היה שיעור הצעירים בקבוצת הגיל 15 עד 29 שאינם לומדים ואינם עובדים 14.1%.
כמחצית מהם לא היו פעילים ולא חפשו עבודה.
ישראל מחשיבה את הצעירים המשרתים בצבא הגנה לישראל כחלק משיעור התעסוקה בישראל.
סקר של מכון ברוקדייל שבדק את המאפיינים הסוציו-דמוגרפיים של הצעירים שאינם עובדים ואינם לומדים מצא הבדל משמעותי במאפיינים הבאים:
בעלי מוגבלויות: מהווים 10% מהאוכלוסייה בקבוצת הגיל, אך 37% מהם אינם עובדים ואינם לומדים.
ערבים לעומת יהודים: ערבים מהווים 21% מהאוכלוסייה בקבוצת הגיל, אך 45% מהם אינם עובדים ואינם לומדים.
נשים לעומת גברים: נשים מהוות 49% מהאוכלוסייה בקבוצת הגיל, אך 56% מהן אינן עובדות ואינן לומדות.
המכון הישראלי לדמוקרטיה פרסם בשנת 2017 דו"ח בשם "חוסר מעש בקרב צעירים ערבים בישראל" המנתח את תופעת הצעירים שאינם לומדים ואינם עובדים בקרב ערביי ישראל, מונה את החסמים להשתלבות המיעוט הערבי בשוק העבודה הישראלי, ומציע דרכים להתמודדות עם בעיה זו.
יש הרואים בתופעה בעיה כלכלית וחברתית ארוכת טווח, בטענה שהתופעה תשפיע על רמת הכישורים של דור העתיד ולטווח רחוק עלולה לגרום לבעיות בריאותיות, עלייה ברמת הפשע ופגיעה בלכידות החברתית במדינה.
צעקה הוא סרט אימה-סלאשר אמריקאי, שבוים על ידי מאט בטינלי-אולפין וטיילר ג'ילט עם תסריט שנכתב על ידי ג'יימס ונדרבילט וגאי בוסיק.
הסרט הופק על ידי ונדרבילט, צ'אד ויללה, פול נינשטיין, ויליאם שרק וקווין ויליאמסון.
הסרט עלה לאקרנים ב-14 בינואר 2022, תחת הפצתם של סרטי פרמאונט.
25 שנים לאחר מסע ההרג של בילי לומיס וסטו מאכר בוודסבורו, תלמידת תיכון בשם טרה קרפנטר נמצאת לבדה בבית, שם היא מותקפת ונפצעת אנושות על ידי "גוסטפייס" ובעקבות כך מתאשפזת בבית החולים המקומי.
במודסטו, אחותה הגדולה והמנוכרת של טארה, סם קרפנטר, מקבלת שיחת טלפון מווס היקס, אחד מחבריה של טרה, שמעדכן אותה על אשפוזה של טרה.
בעקבות השיחה, סם חוזרת לוודסבורו עם בן זוגה, ריצ'י, שם היא פוגשת מחדש את חבריה של טרה: וס, אמבר פרימן, התאומים צ'אד ומינדי מיקס-מרטין, וליב מקנזי, בת זוגו של צ'אד.
באותו לילה, בן זוגה לשעבר של ליב, וינס שניידר, שהוא גם אחיינו של סטו מאכר, נהרג על ידי "גוסטפייס" מחוץ לבר.
בבית החולים, סם מותקפת על ידי "גוסטפייס", ובעקבות התקיפה מחליטה לחשוף בפני טרה כי היא החליטה לעזוב לאחר שגילתה שאביה הביולוגי הוא בילי לומיס, גילוי אשר הוביל גם לפרידתם של הוריהן.
על מנת להתחקות אחר עקבותיו של "גוסטפייס", סם וריצ'י מבקרים את דיואי ריילי, ומבקשים את עזרתו בעצירת הרוצח.
לאחר שהוא מגרש אותם, דיואי יוצר קשר עם גייל וות'רס, כעת גרושתו, וסידני פרסקוט, ומזהיר אותן משובו של "גוסטפייס".
דיואי מחליט לבסוף להצטרף אל סם וריצ'י, שהגיעו לביתם של מינדי וצ'אד.
בשל העובדה כי תקיפותיו של "גוסטפייס" כוונו לאנשים הקשורים לרוצחים המקוריים, החבורה מתחילה לחשוד כי סם היא זו שלקחה את זהותו של "גוסטפייס".
לאחר מכן, "גוסטפייס" רוצח את ווס ואמו, השריף ג'ודי היקס, בביתם.
בזירת הפשע, דיואי מתאחד עם גייל, שהגיעה לעיירה על מנת לסקר את הסיפור.
בבית החולים, טרה וריצ'י מותקפים על ידי "גוסטפייס" אך ניצלים על ידי סם ודיואי, שנהרג בעודו מנסה להרוג את "גוסטפייס".
סידני מגיעה לעיר לאחר שנודע לה על מותו של דיואי ופוגשת את גייל וסם בבית החולים.
סידני מבקשת מסם לעזור להן לעצור את הרוצח.
סם מסרבת ובוחרת לעזוב את העיר עם ריצ'י וטרה, אך השלושה נאלצים לעצור בביתה של אמבר על מנת להביא משאף עבור טרה.
סידני וגייל עוקבות אחריהם לביתה של אמבר, שמתגלה כביתו הקודם של סטו, בו התרחש הטבח המקורי בוודסבורו.
בבית, צ'אד ומינדי מותקפים ונדקרים על ידי "גוסטפייס", אך שורדים.
בזמן שסם מטפלת במינדי הפצועה, אמבר יורה בראשה של ליב, חושפת את עצמה בתור "גוסטפייס" ונמלטת למרתף.
לאחר שריצ'י משכנע את סם שטרה היא שותפתה של אמבר, סם עוזבת אותו על מנת לחפש את טרה, ומוצאת אותה קשורה בארון.
כאשר גייל וסידני מגיעות, אמבר יורה לעברן ופוצעת את גייל.
לאחר מכן, ריצ'י דוקר את סם ומתגלה כבן זוגה של אמבר.
לאחר מכן, ריצ'י חושף את תוכניתו להפליל את סם בנטילת זהותו של "גוסטפייס".
במאבק שמתפתח, סם נאבקת בריצ'י ואילו גייל מצליחה לפצוע את אמבר ולהעלות אותה באש.
סם נפצעת, אך משתמשת בסכין על מנת להכניע את ריצ'י לפני שיורה בו.
אמבר מנסה לתקוף שוב את הקבוצה, אך נורית למוות על ידי טרה.
טרה והתאומים נלקחים לבית החולים, וסם מודה לסידני וגייל על עזרתן.
בשיחה ביניהן, גייל חושפת לסידני שהיא מסרבת לכתוב על הרציחות החדשות ולתת לרוצחים מוניטין, ותחת זאת היא תכתוב מחווה לדיואי.
שם השחקן/ית שם הדמות אודות הדמות מליסה באררה סמנתה "סם" קרפנטר אחותה הגדולה למחצה של טרה ובת זוגו של ריצ'י.
ג'נה אורטגה טרה קרפנטר תלמידת תיכון ואחותה הקטנה של סם.
מייסון גודינג צ'אד מיקס-מרטין תלמיד תיכון, תאומה של מינדי, בן-זוגה של ליב ואחיינו של רנדי.
ג'סמין סבוי בראון מינדי-מיקס מרטין תלמידת תיכון, אחותו התאומה של צ'אד ואחייניתו של רנדי.
ג'ק קווייד ריצ'רד "ריצ'י קירש בן זוגה של סם.
מייקי מדיסון אמבר פרימן תלמידת תיכון וחברתה הטובה ביותר של טרה.
נב קמפבל סידני פרסקוטניצולת מסעות הרציחות הקודמים של גוסטפייס.
קורטני קוקס גייל וות'רס עיתונאית, גרושתו של דיואי וניצולת מסעות הרציחות הקודמים של גוסטפייס יחד עם סידני ודיואי.
דייוויד ארקט דיואי ריילי שריף העיירה לשעבר, גרושה של גייל וניצול מסעות הרציחות הקודמים של גוסטפייס יחד עם סידני וגייל.
סקיט אולריץ' בילי לומיס אביה הביולוגי של סם והגוסטפייס המקורי.
סוניה בן עמר ליב מקנזי תלמידת תיכון ובת זוגו של צ'אד.
דילן מינט וס היקס תלמיד תיכון ובנה של ג'ודי.
מארלי שלטון ג'ודי היקס השריף המקומית, אמו של וס וניצולת מסע הרציחה של גוסטפייס מצעקה 4. הת'ר מטרזו מרתה מיקס אמם של צ'אד ומינדי ואחותו של רנדי.
קייל גאלנר וינס שניידר בן-זוגה לשעבר של ליב ואחיינו של סטו מאקר.צ'סטר טאם סגן וינסון סגן השריף במשטרה.
ג'קסון גוסטפייס (קול בלבד) רוצח רעול פנים שתוקף את וודסבורו.
בשנת 2011, הבמאי וס קרייבן אישר שהוא חתם על חוזה להפיק את הפרקים החמישי והשישי של סדרת סרטי "צעקה", שיופקו אם הסרט הרביעי יזכה להצלחה בקופות.
בעקבות קשיים בשכתובי התסריטים במהלך הפקת הסרטים הקודמים, שהובילו לעיתים קרובות למצבים בהם הם היו מוכנים רק ביום הצילומים, הצהיר קרייבן שהוא יצטרך לראות גרסה סופית של התסריט עבור "צעקה 5" לפני שהוא יתחייב להפקת הסרט.
בנוסף, ויליאמסון אישר שהוא מחויב לפי חוזים להפיק תסריטים עבור הסרטים הרביעי והחמישי, לאחר שהציג קונספטים לשלושה סרטים שיובילו להפקת הסרט השישי, אם כי חוזהו לסרט השישי טרם נחתם.
ויליאמסון ציין כי אם הסרט החמישי יופק, הוא יהווה המשך לעלילותיהם של הדמויות שהופיעו לראשונה בסרט הרביעי, אך בה בעת הסרט הרביעי לא יכלול שום קליף האנגר שיוביל להפקת סרט ההמשך הפוטנציאלי.
לפני עליית הסרט הרביעי לאקרנים, השחקן דייוויד ארקט הביע תמיכה בעתיד הפוטנציאלי של סדרת הסרטים, באומרו "[הסוף] בהחלט משאיר אותו פתוח", לפני שהוסיף כי הוא יהיה מאושר על ההזדמנות לגלם את דמותו של דיואי בסרטים עתידיים.
במאי 2011, המפיק בפועל, הארווי ויינשטיין אישר שסרט המשך נמצא בתכנון, על אף שהסרט הרביעי נכשל בקופות.
בפברואר 2012, כשנשאל לגבי הפקת סרט ההמשך הפוטנציאלי, הצהיר ויליאמסון שאין לו מושג אם סרט ההמשך יופק.
ב־30 בספטמבר 2013, הארווי ויינשטיין הביע עניין להתקדם עם הפקת הסרט החמישי.
ביולי 2014, ויליאמסון הביע ספק שהסרט החמישי יופק, ואמר על כך "אני מניח ש'צעקה 4' מעולם לא הצליח באופן שבו הם קיוו".
ויליאמסון גם פירט על עזיבתו את סדרת הסרטים כיוון שקרייבן וצוות ההפקה שלו "סיימו איתו".
ב-25 ביוני 2015 ערך עיתון ה"וול סטריט ג'ורנל" ראיון עם בוב ויינשטיין.
כשנשאל על האפשרות להפיק סרט המשך לאחר הסרט הרביעי, ויינשטיין הכחיש בתוקף את האפשרות של סרט חמישי או כל סרט המשך נוסף לסדרת הסרטים, וציין שסדרת הטלוויזיה מבית "MTV" הוא המקום הנכון עבור סדרת הסרטים למצוא חיים חדשים.
לאחר סגירת חברת ההפקות של ויינשטיין בעקבות טענות רבות נגד הטרדות מיניות נגד המפיק הארווי ויינשטיין, גורלה של סדרת סרטי "צעקה" היה תלוי על בלימה.
בתחילת 2019, דווח כי "בלאמהאוס הפקות", שזכתה לפרסום רב בעקבות עבודותיה בסוגת סרטי האימה, מעוניינת להחיות את הסדרה, וכי המפיק ג'ייסון בלאם, שעומד בראשה, מתאמץ להביא להפקת סרטי "צעקה" נוספים.
בדיעבד, דיווחים אלו התגלו ככוזבים.
בנובמבר 2019 רכשה חברת "Spyglass Media Group" את הזכויות ליצירת סרט "צעקה" חדש.
לא היה ידוע אז אם הסרט החדש יהווה המשך, אתחול או עיבוד מחודש; נוסף על כן, לא היה ידוע אם ויליאמסון ישוב להפקת הסרט החדש.
חודש לאחר מכן, הוכרז שהסרט יכלול צוות שחקנים חדש, אך גם נשאר פתוח לאפשרות להחזיר את צוות השחקנים מהסרטים הקודמים.
ב-18 בנובמבר 2020, ויליאמסון חשף ששמו הרשמי של הסרט הוא צעקה.
במרץ 2020, הוכרז כי הבמאים מאט בטינלי-אולפין וטיילר ג'יל יביימו את הסרט החמישי, שקווין ויליאמסון ישמש כמפיק בפועל, ושהפקת הסרט כבר נכנסה לפיתוח באופן רשמי וצילומיה עתידים להתחיל במאי 2020. במאי 2020, הוכרז שהשחקנית נב קמפבל נמצא בתהליכי משא ומתן על חזרה לגילום דמותה של סידני פרסקוט בסרט החדש.
באותו החודש, הוכרז שדייוויד ארקט ישוב לגלם את דמותו של דיואי ריילי; ושג'יימס ונדרבילט וגאי בוסיק יכתבו את התסריט לסרט.
כמו כן, אושר כי הסרט יופק ויצולם בהמשך השנה בווילמינגטון, צפון קרוליינה, תוך שמירה על פרוטוקולי הבטיחות למניעת הידבקות במגפת הקורונה.
ביוני 2020, מגזין "וראייטי" דיווח כי הסרט יופץ על ידי "סרטי פרמאונט" ויעלה לאקרנים במהלך שנת 2021, לציון 25 שנה מאז יצא הסרט הראשון בשנת 1996. בנוסף, "וראייטי" גם דיווח כי טרם ידוע אם קורטני קוקס או קמפבל, או כל שחקן אחר (למעט ארקט), ישובו לגלם את דמויותיהם מהסרטים הקודמים.
ב-31 ביולי 2020, פרסמה קוקס סרטון בחשבון האינסטגרם הרשמי שלה, שאישר את חזרתה לסרט החמישי.
הידיעה אושרה אז על ידי אתרים שונים אחרים.
באוגוסט 2020, השחקניות מליסה באררה וג'נה אורטגה לוהקו לתפקידים שלא פורסמו.
באותו חודש, "סרטי פרמאונט" הודיעה שהסרט יעלה לאקרנים ב-14 בינואר 2022, לאחר שתאריך עלייתו לאקרנים בשנת 2021 נדחה בעקבות התפרצות מגפת הקורונה.
בספטמבר 2020, ג'ק קווייד לוהק לצוות השחקנים בתפקיד לא ידוע.
באותו החודש, אושר כי נב קמפבל, מארלי שלטון ורוג'ר ל.
ג'קסון ישובו לגלם את דמויותיהם מהסרטים הקודמים, והוכרז על ליהוקם של דילן מינט, מייסון גודינג, קייל גאלנר, ג'סמין סבוי בראון, מייקי מדיסון וסוניה בן עמר לצוות השחקנים.
במקור, צילומי הסרט התעתדו להתחיל בווילמינגטון, צפון קרוליינה, במהלך מאי 2020, אך נדחו בעקבות התפרצות מגפת הקורונה.
במקום זאת, צילומי הסרט החלו ב-22 בספטמבר 2020. צילומי הסרט התקיימו במספר שדרות בווילמינגטון, כולל צילומי חוץ של חטיבת הביניים ויליסטון וצילומי פנים של מספנת קרדינל לנס ורחוב 10. הפקת הסרט זכתה להנחת מס בסך 7 מיליון דולר ממשרד הקולנוע של צפון קרוליינה.
הצילומים הסתיימו ב-17 בנובמבר 2020.
הסרט עלה לאקרנים ב-14 בינואר 2022, תחת הפצתה של "סרטי פרמאונט".
קמפבל ובמאי הסרט הביעו עניין ביצירת סרטים עתידיים בסדרה.
סרט שישי אושר רשמית ב-3 בפברואר 2022, כאשר אותו צוות יחזור להפיקו החל בקיץ 2022.
הסרט קיבל ציון באתר Rotten Tomatoes של כ־76% והקהל הרחב נתן לסרט ציון של כ־81%.
צעצועי האן הייתה חנות צעצועים ירושלמית ולאחר מכן רשת צעצועים מהגדולות ומהמובילות בישראל עד לקריסתה בתחילת שנות ה-2000.
בשנת 1950 פתחו יהודה ורחל (אגי) האן עסק למכירה סיטונאית ברחוב שמאי בירושלים.
יהודה או בשמו הגרמני המקורי לוטהר, שעלה לארץ מגרמניה הנאצית בשנת 1933, עבד בין השאר אצל סיטונאי צעצועים גדול בשם קלרמן, שעם הזמן העניק לו את סוכנות ההפצה של מוצריו.
העסק היה מאוד מוכר בירושלים.
בשנת 1986 פתח בנו של יהודה, שמעון האן מחסן למכירה סיטונאית, והגיע למחזור מכירות של 2.5 מיליון שקל.
על גב הצלחה זו החלו להיפתח חנויות נוספות.
תחילה נפתחה חנות ברחוב יד חרוצים בשכונת תלפיות בירושלים, וכאשר נפתח שנה לאחר מכן הקניון הראשון בירושלים, קניון האחים ישראל בשכונת תלפיות, הוא פתח את החנות הקניונית הראשונה בשנת 1990. אחר כך נפתחו חנויות בקניון הזהב בראשון-לציון, בקניון מלחה, קניון הנגב, קניון עזריאלי וקניון רמת אביב.
לעסק היו 100 עובדים, והוא ייבא בו זמנית 10% מהצעצועים בישראל.
המותג פימו היה ביבוא בלעדי שלו.
לאור משבר כלכלי שנבע מהאינתיפאדה השנייה, העסק לא עמד בהוצאות והחל לצבור חובות רבים, ובשנת 2002 הגיע האן להסדר עם הנושים וסגר את העסק המשפחתי.
צְעַקַּה הוא אלבום סולו של הזמר החסידי מרדכי בן דוד, האלבום יצא בשנת 2017.
את האלבום הפיק יידל ורדיגר (בנו של בן דוד), והוא כולל לחנים של בן דוד עצמו, ושל אלי קליין ואיצי ברי, יוסי גרין, יצחק פוקס וברוך שלום בלסופסקי.
כשעל העיבוד המוזיקלי אלי קליין ואיצי ברי, יואלי דיקמן, ברוך שלום בלסופסקי, אלי לאופר ומונה רוזנבלום.
האלבום מכיל שירים בעברית ויידיש.
בשיר פתח לנו שער (רצועה 2) מארח בן דוד לדואט את הזמר מוטי שטיינמץ, כמו כן בשיר ואנפהא נהירין (רצועה 10) מארח לדואט את נותי פוקס.
את האלבום מלוות מקהלת שירה, מקהלת בעלי המנגנים ומקהלת הילדים החסידית-אמריקאית שיר ושבח.
לחלק משירי האלבום יצאו גרסאות כיסוי, בהם: הנני רופא לך בלחן של יוסי גרין (רצועה 8) יצאה כקאבר על ידי מקהלת שירה, מקהלת הילדים יידיש נחת ומנדי הרשקוביץ.
השירים "צעקה" ו"כבשה אחת" יצא כקאבר על ידי שמילי אונגר באלבומו על הבמה.
האלבום זכה להצלחה רבה ותוך שבועיים מכר למעלה מ-30 אלף עותקים.
ב-17 בנובמבר 2020 יצא לאור הסינגל הראשון מתוך האלבום, "על מה בנות חושבות בלילה" יחד עם עומר אדם.
ב-14 במרץ 2021 יצא הסינגל השני מתוך האלבום, "השמיים נעולים" יחד עם אלה לי, פלד ועברי לידר.
ב-1 ביוני 2021 יצא הסינגל השלישי מתוך הפרויקט, "בוקר טוב עולם" יחד עם אנה זק ונסרין קדרי.
ב-20 ביולי 2021 יצא השיר "להאמין" עם עידן רייכל.
רייכל שיתף בעבר עם הצמד פעולה ברצועה "עכשיו נשארנו שנינו".
שלוש שנים לאחר מכן, הם הזמינו את רייכל לאולפן כדי להשתתף בפרויקט החדש שלהם.
ב-14 בדצמבר 2021 יצא לאור השיר "אלבי" יחד עם זהבה בן ואברהם טל.
הקליפ של "אלבי" צולם בים המלח.
ב-29 במרץ 2022 יצא לאור הסינגל "בשבילך" יחד עם מרגי.
ב-2 במאי 2022 יצא לאור הסינגל "מנגלים" שהוא שיתוף פעולה עם סטטיק ובן-אל תבורי, אגם בוחבוט והצל, ויצא לכבוד יום העצמאות ה-74 למדינת ישראל.
דולי ופן תכננו כי את השיר יבצעו סאבלימינל עם הצל ושרית חדד, אך הוא לא יצא לפועל עקב סירובו של סאבלימינל וסירובה של חדד לבצע את השיר עם סטטיק ובן אל.
השיר "צעירים לנצח" יצא לאור ב-2 ביוני 2022. דולי ופן החליטו להוציא שתי גרסאות שונות של השיר במקום לבחור אחת.
שתי הגרסאות מלוות בקליפ בהמשכים המספר את סיפורם של דולי ופן.
לדברי דולי ופן, "צעירים לנצח" הוא שיר שהחזיקו במגירה הרבה זמן, ורמזו כי הם חיכו למבצע הנכון.
הם הביעו גאווה על תוצאת שיתוף הפעולה עם לירן דנינו ורביב כנר.
השיר הודלף באופן לא רשמי לפני צאתו, באוקטובר 2020. ב-8 ביוני יצא השיר "מספיק טוב" של הצמד עם סטפן לגר.
ב-14 ביוני של אותה השנה יצא השיר "עזוב אותי מטכנו", שיתוף פעולה עם הזמר המזרחי, ליאור נרקיס.
השיר קיבל ביקורות שליליות ואף נכתב כי הוא מסמן נקודת שפל בקריירה של נרקיס ושהוא יוצא דופן מבחינת הבחירות האמנותיות הקודמות שלו.
השיר "שחרר אותי" יצא לאור ב-28 ביוני של אותה השנה כשיתוף פעולה עם נועה קירל ופלד.
קירל עבדה בעבר עם דולי ופן ולירן דנינו על השיר "מאושרים", שהיה הסינגל המוביל מתוך אלבום הבכורה שלהם, "חלק א'".
צעצועים שבורים הוא סרט הנפשה קצר אמריקאי מסדרת הסרטים "סימפוניות טיפשיות" שהופץ בשנת 1935.
בערימת הצעצועים שבשימוש יתר על המידה, בובת מלחים שנזרקה מעניקה לצעצועים האחרים, כולל בובת דודה ג'מימה וסטפן פצ'יט, תוכנית כיצד ניתן לתקן אותם ולהביא אושר לאחרים במהלך חג המולד.
זאסו פיטס, מיי וסט: מרתה וונתרוט
קולות שונים: הקצביים, ליאו קלירי, פרנק נלסון, טד אוסבורן, קליף קלארק, שירלי ריד, מנדי פיטרס
צעצוע של סיפור 5 הוא שמו המשוער של סרט הרפתקאות קומי בהנפשה ממוחשבת של אולפני פיקסאר.
הסרט הוכרז רשמית על ידי מנכ"ל דיסני, בוב אייגר, בפברואר 2023. בפברואר 2024 הכריז אייגר כי הסרט צפוי לצאת לאקרנים ב-19 ביוני 2026.
אחרי סוף אירועי "צעצוע של סיפור 4" בו שריף וודי עזב את בוני כדי לעזור לצעצועים נטושים, ג'סי הובילה את הפיקוד בחדרה של בוני, ובאז שנות-אור הוא הסגן שלה.
אולם בוני בת השמונה מתחילה להתאהב בצעצוע החדש האהוב עליה, ליליפאד, טאבלט דמוי צפרדע.
טום הנקס – שריף וודי
טים אלן – באז שנות-אור
קונאן או'בריאן – Smarty Pants
בין השנים 2020 ל-2022, על רקע מגפת הקורונה והשפעותיה על הרגלי הצפייה של הציבור בסרטי קולנוע, ומסיבות נוספות, לא הוציאה פיקסאר סרטי אנימציה לאקרנים.
הסרט "קדימה" הגיע לבתי הקולנוע, אך עבר במהרה לצפייה ביתית עקב התפשטות המגפה, והסרטים "נשמה", "לוקה" ו"אדומה אש" כלל לא הגיעו לבתי הקולנוע.
גם הסרט "שנות אור", שיצא לאקרנים, היה לסרט בעל ההכנסות הנמוכות ביותר בהיסטוריה של פיקסאר.
על רקע זה, כמו גם על רקע הצלחתם של אולפני אנימציה אחרים להציג להיטים קופתיים, נאלצה דיסני, בעליה של פיקסאר, לגבש תוכנית להחזרת אולפני האנימציה שלה לרווחיות.
ב-9 בפברואר אישר טים אלן כי ישוב לדבב את דמותו של באז שנות-אור בסרט זה, זאת לאחר שבסרט "שנות אור" דיבב את הדמות כריס אוונס.
בספטמבר הודיע ג'ים הנקס כי טום הנקס ישוב לדבב את דמותו של שריף וודי.
במאי 2025 דווח שקונאן או'בריאן הצטרף לקאסט המדבבים של הסרט בתפקיד דמות חדשה בשם Smarty Pants.
"צעצועיה של אסנת" המוכר בשם "בשירי ילדים: צעצועיה של אסנת", הוא אלבום האולפן הרביעי של הזמרת הישראלית חוה אלברשטיין.
את האלבום הוציאה לאור באוקטובר 1967 חברת התקליטים CBS ישראל.
האלבום יצא באותה השנה בה הוציאה אלברשטיין שני אלבומי אולפן נוספים, האחד ביידיש והשני בעברית.
במסגרת האלבום, הקליטה אלברשטיין שירי ילדים כדוגמת "איך אפשר לישון", "פילפילון", "חנות הצעצועים" ו"דוד רדיו".
צעקה הוא זיכיון סלאשר אמריקאי הכולל שישה סרטים, סדרת טלוויזיה, משחקי וידאו ומרצ'נדייז.
את ארבעת הסרטים הראשונים ביים וס קרייבן, והסדרה נוצרה על ידי קווין ויליאמסון, שכתב את שני הסרטים הראשונים ואת הרביעי; את השלישי כתב ארן קרוגר.
את הסרטים החמישי והשישי ביימו מאט בטינלי-אולפין וטיילר ג'ילט, וגיא בוסיק וג'יימס ונדרבילט שימשו ככותבי הסרט, אשר קווין ויליאמסון חוזר כמפיק בפועל.
דימנשן פילמס הפיקה את ארבעת הסרטים הראשונים, וסרטי פרמאונט הפיצה את הסרטים החמישי והשישי.
סדרת הסרטים גרפה עד היום למעלה מ־913 מיליון דולרים ברחבי העולם.
בחמשת הסרטים הראשונים כיכבו נב קמפבל, קורטני קוקס, דייוויד ארקט.
קוקס היא השחקנית היחידה בצוות ששיחקה בכל ששת הסרטים.
החל מהסרט החמישי, את הדמויות הראשיות מגלמים מליסה באררה, ג'נה אורטגה, ג'סמין סבוי בראון ומייסון גודינג.
צעקה (1996), צעקה 2, צעקה (2022) וצעקה 6 זכו לשבחים ולביקורות טובות מהמבקרים, אך צעקה 3, וצעקה 4 (סרטו האחרון של וס קרייבן) זכו לפחות הערכה, צעקה 4 קיבל ביקורות מעורבות שכן מבקרים רבים כינו את הסרט "חזרה" (עלילה שחוזרת על עצמה).
כל הסרטים בסדרה הצליחו מבחינה מסחרית, צעקה 4 היה "מאכזב" מתגובות המבקרים אך הצליח בקופות.
סרטשנהבימויעירמקוםדמויות ראשיותשחקניםדמויותצעקה1996וס קרייבןוודסבורובית ספר תיכוןנב קמפבל, קורטני קוקס, דייוויד ארקט,
ג'יימי קנדיסידני פרסקוט, גייל וות'רס, דיואי ריילי,
רוצח מסתורי עם מסכה בשם גוסטפייס עוקב אחר חבורת בני נוער בתיכון, וגורם בהלה בעיירה.
שנה לאחר רצח אמה, סידני פרסקוט – נערה מתבגרת מאוימת ונתקפת על ידי גוסטפייס, שרומז לה חידות בנושא של סרטי אימה, כחלק ממשחק קטלני.
כעבור שנתיים, סידני פרסקוט לומדת בקולג' ומנסה להמשיך בחייה, עד שמתחיל מסע הרג חדש של גוסטפייס.
בעזרת דיואי ריילי, גייל ות'רס ורנדי מיקס, חבריה של פרסקוט מהסרט הקודם, סידני חייבת לגלות מי עומד מאחורי המסכה, ככל שמספר הגופות עולה, רשימת החשודים יורדת.
כעבור שלוש שנים, סידני פרסקוט מצאה בית בדרום קליפורניה.
שם היא חיה הרחק מהעיר, אך השקט שהיא התרגלה אליו מתערער שוב כאשר "גוסטפייס" חוזר בזמן צילומי הסרט "דקירה" 3 בהוליווד.
15 שנים לרציחות וודסבורו, סידני זה עתה סיימה לכתוב את ספרה, אשר חוזרת לוודסבורו לפרסם את ספרה.
סידני פוגשת את חבריה אשר סייעו לה, אך פוגשת מחדש את גוסטפייס, שמנסה לשחזר את רציחות הסרט הראשון.
25 שנים לרציחות וודסבורו, גוסטפייס חדש ומסתורי חוזר לעיירה ותוקף קבוצת בני נוער חדשה שבראשה התאומות למחצה סמנתה קרפנטר (בתו של בילי לומיס) וטרה קרפנטר, ומחזיר את סידני, גייל ודיואי להילחם בו חזרה.
שנה לאחר אירועי הסרט הקודם, ניצולי מסע הרציחות האחרון של גוסטפייס, מחליטים לעזוב את עיירת וודסבורו מאחור ולהתחיל פרק חדש בחייהם בניו יורק, אך גם שם גוסטפייס רודף אותם.
ב-21 בנובמבר 2023 פורסם כי מליסה באררה פוטרה מהקאסט של "צעקה 7".
חברת ההפקה Spyglass Media Group סירבה בתחילה להגיב על פיטוריה, אך מאוחר יותר הבהירה כי הפוסטים האחרונים אותם פרסמה באררה התפרשו כאנטישמיים, מה שהוביל לפיטוריה.
פוסטים אלו הוצגו בעקבות פיגועי הטרור של חמאס ב-7 באוקטובר ופעולותיה של ישראל בעזה לאחר מכן.
יום לאחר מכן, פורסם כי ג'נה אורטגה התפטרה מהפרויקט עקב לוח הצילומים שלה לעונה השנייה של "ונסדיי".
ההחלטה של אורטגה לעזוב את הפרויקט הייתה בתהליכים במשך חודשים, עוד לפני שהחלה שביתת אמני הטלוויזיה והרדיו.
בנוסף, נמסר כי המפיק והתסריטאי של סרטי "צעקה" הקודמים, קווין ויליאמסון, יביים את הסרט, וגיא בוסיק וג'יימס ונדרבילט כתסריטאים.
באוקטובר 2024 הוכרז שהסרט "צעקה 7" ייצא לאקרנים ב-27 בפברואר 2026. נב קמפבל, שלא השתתפה בסרט השישי עקב מחלוקות על השכר, תחזור לסרט זה.
קווין ויליאמסון, היוצר של הסדרה, יהיה הבמאי של ההמשך.
כריסטופר לנדון, שביים את "מז"ל טוב", נטש את הפרויקט בדצמבר 2023 ותיאר אותו כ"עבודת חלומות שהפכה לסיוט." הוא הוחלף על ידי וויליאמסון.
הסרט יופץ על ידי חברת סרטי פרמאונט, וההפקה תיעשה על ידי Spyglass Media.
התסריט לסרט ייכתב על ידי גיא בוסיק, הכותב של חידוש הסדרה.
בנובמבר 2024 הוכרז כי איזבל מיי תשתתף לראשונה בסרט השביעי בתור הבת של הדמות הראשית, סידני פרסקוט.
בדצמבר 2024, הוכרז כי סלסט אוקונור תצטרף לצוות השחקנים של הסרט וכי תפקידה נשמר בסוד.
מאוחר יותר באותו החודש פורסם כי קורטני קוקס תשחק שוב את דמותה של גייל וות'רס בסרט.
ב-יוני 2012 צעקה הייתה בשלבים הראשונים לפיתוח הסדרה, רשת "MTV" דיווחה זאת.
סדרת הטלוויזיה ש-שודרה באופן שבועי המבוססת על סדרת סרטי "צעקה".
ב--4 ביוני 2012 קרייבן היה בשיחות לגבי פרק הפיילוט.
ב-אפריל 2013, MTV אישרה את תחילת הפקת הסדרה.
באוגוסט 2014 הסדרה הכריזה על צוות השחקנים.
במקור הסדרה הייתה אמורה לעלות ב-2014 אך עליית הסדרה נדחתה לקיץ 2015.
ב-30 באוגוסט 2015 מת קרייבן מסרטן המוח.
תחילת העונה השנייה עלתה לשידור ב-30 במאי 2016. ב-14 באוקטובר 2016 "MTV" חידשה את סדרת הטלוויזיה לעונה שלישית בת שישה פרקים.
ג'קסוןסידני פרסקוטנב קמפבלגייל וות'רסקורטני קוקסדיואי ריילידייוויד ארקטרנדי מיקסג'יימי קנדיג'יימי קנדיג'יימי קנדיבילי לומיססקיט אולריץ'סקיט אולריץ'קירבי רידהיידן פנטיירקוטון ווירילייב שרייברסמנתה קרפנטרמליסה באררהטרה קרפנטרג'נה אורטגהצ'אד מיקס-מרטיןמייסון גודינגג'סמין סבוי בראוןריצ'י קירשג'ק קוויידמרתה מיקסהת'ר מטרזוהת'ר מטרזוג'ודי היקסמרלי שלטוןמורין פרסקוטלין מקרילין מקריניל פרסקוטלורנס הכטלורנס הכטהאנק לומיסC.W.
סדרת הסרטים מתמקדת ברצף של רוצחים המאמצים תחפושת רוח רפאים, המכונה גוסטפייס (מדובב על ידי רוג'ר ל.
ג'קסון) אשר מתגרים ומנסים להרוג את סידני פרסקוט (נב קמפבל) בארבעת הסרטים הראשונים.
היא נעזרת בכתבת החדשות השאפתנית גייל וות'רס (קורטני קוקס) ובשוטר דיואי ריילי (דייוויד ארקט).
מהסרט החמישי ואילך, תשומת הלב עוברת לאחיות למחצה סמנתה (מליסה באררה) וטרה קרפנטר (ג'נה אורטגה) והתאומים צ'אד (מייסון גודינג) ומינדי מיקס-מרטין (ג'סמין סבוי בראון), המכונים "רביעיית המקור".
דמויות מרכזיות אחרות שחוזרות על עצמן כוללות את חנון הקולנוע רנדי מיקס (ג'יימי קנדי), קוטון ווירי (ליב שרייבר) וסוכנת ה-FBI קירבי ריד (היידן פנטייר).
ארבעת הסרטים הראשונים בסדרה בוימו על ידי קרייבן.
כל סרט מספק מניע ובסיס לחשד עבור מספר דמויות, ומסתיר את זהותו של הרוצח האמיתי או הרוצחים עד לסצנת הסיום, בה נחשפת זהותם ומניעיהם.
ב"צעקה (1996)", העיירה הבדיונית וודסבורו נצורה על ידי רוצח רעול פנים המתמקד בסידני, שמתגלה בסצנת הסיום כבן זוגה של סידני, בילי לומיס (סקיט אולריץ'), בסיוע חברו סטו מאכר (מת'יו לילארד).
בילי מודה שהוא אחראי לרצח אמה של סידני, מורין פרסקוט (לין מקרי), כדי לנקום על רומן שניהלה מורין עם אביו של בילי שגרם לאמו לנטוש אותו.
ב"צעקה 2", 2 רוצחים חדשים עוקבים אחרי סידני וחבריה, לפני שהם נחשפים כחברו של סידני, מיקי אלטירי (טימותי אוליפנט) ואמו של בילי לומיס, ננסי לומיס (לורי מטקאלף), שרוצה לנקום את מותו של בנה, בילי.
ב"צעקה 3", רוצח אחר צד את סידני, בטענה שיש לו ידע על עברה הטרגי של סידני, לפני אירועי הסרט המקורי.
הרוצח מתגלה כרומן ברידג'ר (סקוט פולי), אחיה למחצה של סידני, שרוצה לנקום על דחייתו ונטישתו על ידי אמם.
רומן מתגלה כמי שהיה אחראי לשכנוע בילי להרוג את מורין לפני אירועי "צעקה", והניע את האירועים המתרחשים בכל סרט עוקב.
ב"צעקה 4", רוצח מופיע כאשר סידני חוזרת לוודסבורו ביום השנה החמש עשרה לרצח המקורי.
הרוצח מתגלה כבת דודתה של סידני, ג'יל רוברטס (אמה רוברטס), כאשר חובב סרטי האימה צ'רלי ווקר (רורי קאלקין) משמש כשותף שלה.
ב"צעקה 6", שני הרוצחים הראשונים נחשפים כסטודנטים לקולנוע ג'ייסון קרביי (טוני רוולורי) וגרג ברוקנר (תום ניואל), חבריו לכיתה של ריצ'י המבקשים "לסיים את סרטו של ריצ'י", לפני ששלושה רוצחים אחרים הורגים אותם ומתגלים כמשפחתו הנוקמת של ריצ'י: האחים קווין (ליאנה ליברטו) ואיתן (ג'ק צ'מפיון), והאב ויין ביילי (דרמוט מלרוני).
ג'קסוןסידני פרסקוטנב קמפבלגייל וות'רסקורטני קוקסדיואי ריילידייוויד ארקטרנדי מיקסג'יימי קנדיג'יימי קנדיג'יימי קנדיקוטון ווירילייב שרייברבילי לומיססקיט אולריץ'סקיט אולריץ'קירבי רידהיידן פנטיירסמנתה קרפנטרמליסה באררהטרה קרפנטרג'נה אורטגהצ'אד מיקס-מרטיןמייסון גודינגג'סמין סבוי בראוןריצ'י קירשג'ק קוויידמרתה מיקסהת'ר מטרזוהת'ר מטרזוג'ודי היקסמרלי שלטוןמורין פרסקוטלין מקרילין מקריניל פרסקוטלורנס הכטלורנס הכטהאנק לומיסC.W.
"צעקה" הוא הסרט הראשון בסדרת סרטי "צעקה".
שנה לפני אירועי הסרט, מורין פרסקוט (לין מקרי) נאנסת ונרצחת באכזריות, ומי שמואשם ברצח הוא קוטון ווירי (ליב שרייבר).
במהלך הסרט, וודסבורו מותקפת על ידי רוצח, המכונה גוסטפייס (קולו של רוג'ר ל.
ג'קסון), שמכוון לרצוח בעיקר את הנערה סידני פרסקוט (נב קמפבל), בתה של מורין.
סגן השריף דיואי ריילי (דייוויד ארקט) חוקר את מסע הרציחות, בעוד כתבת החדשות גייל וות'רס (קורטני קוקס) עוקבת אחר הרציחות.
סידני, בן זוגה בילי לומיס (סקיט אולריץ') וחבריהם טייטום ריילי (רוז מק'גוון), סטו מאכר (מת'יו לילארד) ורנדי מיקס (ג'יימי קנדי) מנסים לשרוד את ההתקפות.
הרוצחים מתגלים כבילי וסטו, שמודים שהרגו את מורין והפלילו את קוטון.
לאחר מכן סידני הורגת את שניהם, וסידני, רנדי, דיואי וגייל שורדים את הרציחות.
מגולם על ידי הנרי וינקלר
ארתור הימברי הוא מנהל בית הספר התיכון בוודסבורו, בו למדו סידני פרסקוט וחבריה.
ארתור נוזף במספר תלמידים על לבישת מסכות גוסטפייס.
בעודו במשרדו, הוא מותקף על ידי גוסטפייס, נדקר למוות ונתלה על עמודי השער של בית הספר.
מפיק הסרט, בוב ויינשטיין הוסיף את מותו של ארתור לסרט לאחר שהבין שלסרט יש "30 עמודים של תסריט" מבלי שהתרחש מוות, אך במקרה, מותו של ארתור נתן לסופר קווין ויליאמסון סיבה לבני הנוער לעזוב את המסיבה בביתו של סטו במהלך סופו של הסרט, נקודת עלילה שויליאמסון התקשה לגבש.
השפה שבה השתמש ארתור ופעולותיו התוקפניות כלפי תלמידיו היו בין הסיבות לכך שהפקת הסרט נאלצה לעזוב את בית הספר התיכון סנטה רוזה: הנהלת בית הספר מצאה את תוכן הסרט בלתי מקובל ולא רצתה שיצולם בבית הספר.
מגולם על ידי סקיט אולריץ'
ויליאם "בילי" לומיס הוא נער וודסבורו, בן זוגה של סידני וחברו הטוב ביותר של סטו, מעריץ מושבע של סרטי אימה.
בעקבות סדרת רציחות, בילי הופך לחשוד כאשר הוא נמצא בביתה של סידני עם טלפון סלולרי זמן קצר לאחר שהיא מתגרה בטלפון ומותקפת על ידי רוצח רעול פנים.
מתגלות ראיות שמצביעות על דמויות אחרות, ובילי מוסר כחשוד.
במהלך מסיבה בביתו של סטו, בילי וסידני מתפייסים ומקיימים יחסי מין, לפני שבילי נדקר על ידי גוסטפייס.
מאוחר יותר לאחר סדרה של התקפות, בילי מתגלה כחיים ומנסה לעזור לסידני, משיג תוך כדי כך אקדח שבו הוא משתמש כדי לירות ברנדי מיקס.
לאחר מכן בילי מתגלה כרוצח, לאחר שהעמיד את עצמו על הפציעה מלכתחילה, כשסטו מודה שהוא שותפו של בילי.
השניים גם מודים שרצחו את מורין, שנה אחת קודם לכן, לאחר שניהלה רומן עם אביו של בילי, האנק, מה שגרם להוריו של בילי להתגרש ולאמו "לנטוש" אותו.
התוכנית של בילי וסטו להפליל את אביו של סידני למסע ההרג שלהם בסופו של דבר פוגעת כאשר סידני מצליח להימלט וקורא עליהם למשטרה, תוך שהוא מתגרה בבילי וסטו בשיחת טלפון, ומשאיר את בילי המום וכועס.
למרות ניסיונותיו הנואשים להרוג את סידני, בילי מוכה בסופו של דבר הן על ידיה והן על ידי גייל, ולבסוף מת לאחר שסידני יורה בו בראש.
ב"צעקה 2", אמו של בילי, ננסי, מחפשת נקמה בסידני על מותו של בילי ומתגלה כגוסטפייס.
ב"צעקה 3", רומן מגלה שהוא סיפק לבילי את הראיות לרומן של האנק ומורין ונתן לו עצות כיצד להרוג את מורין.
ב"דקירה", סרט שכתבה גייל על מסע הרציחות, בילי מגולם על ידי לוק וילסון.
בילי זכה גם לפרודיה בסרט "מת לצעוק", בתור בובי פרינץ, שמגולם על ידי ג'ון אברהמס.
מי שהיו מועמדים לתפקיד של בילי במקור, הם ג'סטין ואלין וקווין פאטריק וואלס, שגילם בסופו של דבר את סטיבן ב"צעקה" (1996).
מדובב על ידי רוג'ר ל.
גוסטפייס היא זהות בדיונית, שנוצרה ב"צעקה" (1996) על ידי בן זוגה של סידני, בילי וחברו סטו כדי לנהל מסע רצח בעיירה וודסבורו.
התחפושת שהשתמשו בה היא תחפושת ליל כל הקדושים גנרית, הנקראת רשמית "מוות האב", המאפשרת לכל אחד לאמץ את הזהות ומקשה על זיהוי הרוצחים.
הרוצחים לועגים לקורבנותיהם בטלפון לפני שהם תוקפים, תוך שימוש במחליף קול כדי להסוות את זהותם האמיתית.
בעודם בתלבושת, הדמות מדובבת על ידי השחקן המדבב רוג'ר ל.
זהות גוסטפייס מאומצת על ידי רוצחים אחרים לאחר מותם של בילי וסטו.
ב"צעקה 2", הדמות אומצה על ידי אמו של בילי, ננסי ושותפה, מיקי.
ב"צעקה 3", הדמות אומצה על ידי אחיו למחצה של סידני, רומן, במאי "דקירה 3".
ב"צעקה 4", במלאת יום השנה למסע הרצח של בילי וסטו, מגיח גוסטפייס חדש, שמתגלה כבת דודתה של סידני, ג'יל וחברה צ'רלי.
ב"צעקה" (2022), הרוצחים היו ריצ'י (בן זוגה של סמנתה) ואמבר (חברתה הטובה ביותר של טרה).
ב"צעקה 6" גוסטפייס מתגלה כמשפחתו של ריצ'י, אביו וין והאחים איתן וקווין.
בגמר של כל סרט, רוצחי גוסטפייס מתעמתים עם הגיבורה ומסבירים את מניעם.
בסוף "צעקה 6", לאחר שהגיבורים מקבלים את ידם על העליונה מול הרוצחים, גוסטפייס משחק תפקיד הירואי יותר כשהוא נותן שיחת טלפון מתגרה בוין, לפני שנכנס ודקר ביילי המפוחד מספר פעמים.
גוסטפייס מגלה את עצמו כסמנתה, לובשת את הגלימה והמסכה של בילי אביה, ובסופו של דבר הורגת את וין בדקירות עינו.
ג'קסון, שמדבב את גוסטפייס בכל סרטי "צעקה", נבחר לתפקיד לאחר שבועות של ליהוק מקומי בסנטה רוזה, קליפורניה.
הוא נועד רק כקול זמני, שיוחלף בשלב הפוסט-פרודקשן של הסרט בקול מדבב, אך תרומתו נשמרה כי קרייבן חש שהוא חדיר את הקול ברשעות.
הוא וצוות שחקני הסרטים נמנעו בכוונה להיפגש במשך רוב אם לא כל ההפקה של כל סרט, כדי למנוע מהצוות לתאם פנים לקול, וכדי לגרום לו להיראות מאיים יותר בעת אינטראקציה עם הדמויות בטלפון.
מגולמת על ידי קורטני קוקס
גייל וות'רס היא כתבת חדשות של תוכנית החדשות הבדיונית "Top Story".
לפני אירועי הסרטים, היא הייתה מעורבת בסיקור הרצח של מורין פרסקוט ובמשפטו של קוטון, שבמהלכו מתחה ביקורת על עדותה של סידני פרסקוט.
ב"צעקה" (1996), היא חוזרת לוודסבורו כדי לסקר את מסע הרציחות הנוכחי.
במהלך סוף הסרט, הצלם שלה, קני, נרצח, והיא נותרת למוות לאחר תאונת דרכים.
מאוחר יותר היא מתגלה כחיה והיא עדה להודאה של בילי וסטו בתפקידם ברציחות.
היא עוזרת לסידני להביס את בילי ולאחר אירועי הסרט, כותבת ספר על רציחות גוסטפייס.
ב"צעקה 2", היא נוסעת למכללת ווינדזור כדי לסקר את מסע הרציחות.
היא עדה למותו לכאורה של דיואי ריילי לפני שהיא עצמה נורתה על ידי מיקי, אחד הרוצחים.
היא שורדת ועוזרת לסידני להרוג את מיקי.
ב"צעקה 3", נראה שהיא כתבה ספר נוסף, הפעם על הרציחות במכללת ווינדזור.
היא נוסעת להוליווד כדי לסייע בחקירת סדרת רציחות חדשה.
בסוף הסרט, דיואי מבקש מגייל להינשא לו, והיא נעתרת.
ב"צעקה 4", גייל התחתנה עם דיואי והוסיפה את שם המשפחה של דיואי לשם משפחתה, אך מערכת היחסים ביניהם מתוחה.
היא כתבה סדרה של רומנים על רציחות בדיוניות של גוסטפייס; אלה הפכו לסרטים חדשים בסדרת "דקירה" הבדיונית.
היא מנסה להצית מחדש את הקריירה העיתונאית שלה על ידי חקירת הרציחות החדשות, אך מותקפת ונפצעת קשה על ידי גוסטפייס החדש.
היא שורדת ופותרת את המחלוקות שלה עם דיואי.
ב"דקירה", הסרט שמבוסס על הספר שכתבה על הרציחות, גייל מגולמת על ידי השחקנית הבדיונית ג'ניפר ג'ולי.
קוקס כיכבה בסיטקום "חברים" של NBC כאשר לוהקה ל"צעקה" (1996), מה שסימן טרנד חדש: ליהוק שחקנים ושחקניות מבוססים ופופולריים בסרטי אימה.
קרייבן סבר שנוכחותה, כמו קמפבל, עזרה להעלות את הפרופיל של "צעקה" (1996) ולמשוך קהל נשי גדול.
ברוק שילדס וג'נין גרופלו היו הבחירות המקוריות לתפקיד גייל, וקוקס אפילו לא נחשבה בהתחלה, מכיוון שלא האמינו שהיא יכולה לגלם את דמותה האנוכית, הפוגענית והתוקפנית של גייל לאחר שגילמה את התפקיד הרך והנחמד יותר של מוניקה גלר ב"חברים".
קוקס, לעומת זאת, הייתה להוטה לגלם דמות "כלבה", במיוחד בניגוד לדמות של מוניקה שגילמה, ולבצה שוב ושוב על צוות ההפקה עד שזכתה בתפקיד.
מגולם על ידי דייוויד ארקט
דווייט "דיואי" ריילי הוא סגן השריף מוודסבורו, אחיה של טייטום וחברה של סידני.
לאחר סדרה של רציחות, הוא עוזר להוביל את החקירה, תוך שהוא רודף רומן עם גייל וות'רס.
הוא נדקר על ידי גוסטפייס במהלך סוף הסרט "צעקה" (1996), אך שורד.
דיואי חוזר ב"צעקה 2", סובל מצליעה וזרוע מוחלשת שנגרמה מנזק עצבי כתוצאה מדקירתו.
הוא נוסע למכללת ווינדזור כדי לעזור לסידני לאחר סדרה של רציחות מועתקות של גוסטפייס.
הוא מותקף ונדקר שוב ושוב על ידי גוסטפייס הנוכחי אך שוב שורד.
ב"צעקה 3", הוא מסייע בחקירה של גוסטפייס חדש, שהתגלה מאוחר יותר כרומן.
דיואי יורה בראשו של רומן והורג אותו.
לאחר מכן הוא מבקש מגייל להינשא לו, והיא מסכימה.
ב"צעקה 4", דיואי נשוי לגייל חוזר איתה לוודסבורו והופך לשריף החדש לאחר שהחלים מפציעותיו בעבר.
אחרי סדרה חדשה של רציחות גוסטפייס ביום השנה למסע של בילי וסטו, דיואי שוב חוקר את הרציחות.
עד עכשיו, מערכת היחסים שלו עם גייל מתוחה, אבל לאחר שגייל נפצע קשה על ידי גוסטפייס, הם פותרים את המחלוקות ביניהם.
ב"צעקה" (2022), דיואי וגיייל גרושים.
לאחר שהוא מציל את טרה מרצח בבית החולים, גוסטפייס דוקר אותו בבטן בהפתעה, מושך את הסכין דרך פלג גופו, וגורם למותו.
ב"צעקה 6", סצנת המקדש מציגה דוכן המוקדש לדיואי, בו רואים את התמונות והפורטרטים שלו, כמו גם תגיו ואקדחו.
דיואי היה אמור למות ב"צעקה" (1996).
עם זאת, קרייבן צילם סצנה נוספת, בה דיואי שורד ומוכנס לאמבולנס, למקרה שקהל המבחן יגיב בחיוב לדמות.
כשהם עשו זאת, הסצנה הזו נוספה לסרט, ומותו תואר במקום זאת ב"צעקה" (2022).
ארקט הובא במקור לאודישן לתפקיד בילי, אבל העדיף את דמותו של דיואי וביקש להיבחן לשם כך.
למרות התנגדות של צוות ההפקה, שחשש שהתפקיד תואר כ"שרירן", ולא הגישה הצעירה והמטופשת יותר של ארקט, קרייבן העריך את הרעיון וליהק אותו לתפקיד.
ב"דקירה", הסרט שכתבה גייל על רציחות גוסטפייס, ושוב ב"דקירה 3", דיואי מגולם על ידי דייוויד שווימר.
האנק לומיס הוא אביו של בילי, בעלה לשעבר של ננסי וסבה של סמנתה.
האנק הוא עורך דין ומייצג את בנו כאשר בילי מובא לחקירה בתחנת המשטרה.
מאוחר יותר מתגלה שהאנק ניהל רומן עם מורין, וזה מה שהוביל לעזיבת ננסי.
בחומר הפרסומי ל"צעקה 3", מתגלה שהאנק שימש בעבר כעורך הדין הראשי של "אולפני סאנרייס", לפני שעזב כדי להקים משרד עורכי דין משלו בוודסבורו.
מגולמת על ידי רוז מק'גוון
טייטום ריילי היא נערת וודסבורו, חברתה הטובה ביותר של סידני, בת זוגו של סטו, אחותו של דיואי, הפופולרית ביותר של הבית ספר ובעלת ביטחון עצמי גבוה מאוד.
לאחר תחילתה של סדרת רציחות בעיירה, טייטום מנסה להגן על סידני מפני תשומת הלב התקשורתית שלאחר מכן, שכן הרציחות התרחשו ביום השנה לרצח האכזרי של אמה של סידני.
צווארה של טייטום נמחץ בין הדלת העולה לחלק העליון של המסגרת שלה, והורג אותה.
דמותה של טייטום הוזכרה במשך כל סרט מלבד הרביעי, ובכך היא גם הדמות המתה שהוזכרה הכי הרבה פעמים במשך כל הסרטים.
השחקניות מרלי שלטון, מלינדה קלארק ורבקה גייהארט עברו גם הן אודישן לתפקיד, אולם מקגוון לוהקה לתפקיד טייטום מכיוון שצוות ההפקה הרגיש שהיא מגלמת בצורה הטובה ביותר את האופי ה"ספונקי" של הדמות.
מק'גוון שמה את עצמה כאחראית על המלתחה של טייטום, שכן היא הגתה את דמותה פחות עצבנית ויותר חמודה ומושכת ממה שמעצבת התלבושות סינתיה ברגסטרום הגתה, ואפילו הרחיבה אותו לחדר השינה של טייטום על ידי הסרת הפוסטרים של בנות האינדיגו והחליפה אותם בפוסטרים של חתלתולים.
בנוסף, על מנת להבדיל את דמותה מזו של קמפבל, מק'גוון נאלצה לצבוע את שיערה לבלונדיני.
מותה של טייטום, כמו אלה של קייסי וקני, גרם לעימות בין הבמאי קרייבן לבין מועצת דירוג הסרטים של MPAA.
קרייבן נאלץ בסופו של דבר להפחית את כל הצילומים המתמשכים בגופה, מה שהצריך ניתוק חזותי מהיר ברגע שהיא מתה.
בזמן צילומי סצנת המוות של טייטום, מק'גוון גילתה שהיא באמת יכולה להיכנס דרך דלת חיית המחמד וכתוצאה מכך, היא יכולה ליפול ממנה במהלך הצילומים.
המפיק נאלץ להדק את בגדיה לדלת כדי למנוע ממנה ליפול שוב.
מגולמת על ידי לין מקרי
מורין פרסקוט-רוברטס היא אמה של סידני ואשתו של ניל.
היא נרצחת שנה לפני אירועי סרטי הצעקה אך זוכה לאזכור בכל סרט, כשמניעי מסע ההרג של ארבעת הסרטים הראשונים חוזרים אליה בדרך כלשהי.
היא ניהלה כמה פרשיות מחוץ לנישואים, כולל אלה עם קוטון והאנק, אביו של בילי.
ב"צעקה" (1996), רוצח מתגרה בסידני בטלפון על רצח אמה; הרוצח הזה מזוהה מאוחר יותר בתור בן זוגה של סידני, בילי וחברו סטו.
בילי מגלה שהוא וסטו רצחו את מורין והפלילו את קוטון על כך.
ב"צעקה 3", גוסטפייס הנוכחי משתמש בקולה ובתמונה המסונתזת של מורין כדי ללגלג על סידני ולפתות אותה לצאת ממחבואה.
הרוצח נחשף בתור רומן, שמגלה שהוא בנה של מורין ואחיה למחצה של סידני.
במשך תקופה של שנתיים בצעירותה, לפני שפגשה את אביה של סידני, נסעה מורין להוליווד כדי להיות שחקנית תחת השם הבדוי רינה ריינולדס.
במהלך תקופה זו היא נכנסה להריון עם רומן על ידי המפיק ההוליוודי ג'ון מילטון, לאחר שנאנסה באונס קבוצתי, ומסרה אותו לאימוץ.
כשרומן התבגר ומצא אותה, מורין הכחישה שהיא אמו ודחתה אותו.
לאחר מכן רומן המשיך לצלם את ענייניה והראה את הצילומים לבילי לפני ששכנע אותו להרוג את מורין, והחלה את שרשרת האירועים המתרחשת לאורך סרטי "צעקה".
ב"צעקה 4" מופיעות קייט (אחותה של מורין), וג'יל (אחייניתה).
באחת מסצנות "צעקה 4", סידני צפתה בגלריית תמונות של מורין בביתה של קייט, אך הסצנה נמחקה מהגזרה הסופית.
מגולם על ידי לורנס הכט
ניל פרסקוט הוא אביה של סידני ואלמנה של מורין.
ב"צעקה" (1996), הוא עוזב את וודסבורו לעסקים ומאוחר יותר נעלם ללא עקבות, מה שמעלה חשד שהוא עלול להיות מבצע סדרת רציחות בעיירה.
בסוף הסרט מתגלה שהוא נחטף על ידי הרוצחים האמיתיים, בילי וסטו, שהתכוונו להפליל אותו על פשעיהם, אך ניל ניצל על ידי בתו.
התיאוריה היא שהיעדרו ב"צעקה 2" נועד להדגיש את עצמאותו של סידני בקולג'; הוא מוזכר בסרט כמי שנמצא מחוץ למדינה לרגל עסקים.
הוא מופיע בקצרה ב"צעקה 3", ומעיר על נסיגתה של סידני מחבריה ומחייה.
ב"צעקה 4" מופיעות גם גיסתו קייט ואחייניתו ג'יל.
מגולם על ידי מת'יו לילארד
סטיוארט "סטו" מאכר הוא נער בתיכון וודסבורו, בן זוגה לשעבר של קייסי ובן זוגה של טייטום.
בעקבות סדרת רציחות בעיירה, החל מהריגת חברתו לשעבר של סטו, קייסי, בית הספר מושעה.
סטו מקיים מסיבה בביתו כדי לחגוג.
במסיבה, גוסטפייס רוצח את טייטום.
בילי מתגלה כגוסטפייס, וסטו שותפו.
סטו מציין לחץ חברתי כמוטיבציה שלו.
לאחר שסידני הופך את השולחן עליהם ומסכל את תוכניתם להפליל את אביו של סידני למסע הרצח שלהם, סטו נשבר הלב מכך שהוריו "יכעסו עליו", לפני שהם כועסים ומנסים להרוג את סידני, אך סידני מכה אותו ובסופו של דבר הטלוויזיה של סטו נופלת על ראשו ומחשמלת אותו אנושות.
ב"צעקה 3", מתגלה כי על פי עצתו של רומן, בילי תוכנן להגדיר את סטו כ"בחור הנפילה" למסע הרצח שלהם למקרה שייתפסו, בעוד שהוא מקבל גזר דין קל על היותו שותף.
ללילארד יש קמיע לא מוכר במסיבת האחווה ב"צעקה 2".
לילארד חשף בראיון ב-2009 שסטו נועד במקור להיות הרוצח ב"צעקה 3", לאחר ששרד את מותו לכאורה.
מהכלא הוא היה אמור לחשוב על התקפות חדשות של גוסטפייס על תלמידי תיכון, ובסופו של דבר להרוג את סידני.
בעקבות הטבח בתיכון קולומביין, שהתרחש זמן קצר לפני תחילת ההפקה, עלילה זו נזנחה והתסריט שוכתב ללא סטו כדי להימנע מהצגת אלימות ורצח במסגרת בית ספר תיכון.
רבים מהשורות הבולטות וההומוריסטיות של לילארד בסרט היו מאולתרות.
הוא לוהק במקרה, לאחר שליווה את חברתו דאז לאודישן נפרד במתקן בו התקיימו גם אודישנים של "צעקה".
מנהלת הליהוק, ליסה ביץ' ראתה את לילארד, והאמינה שיש לו את המאפיינים הנדרשים מהדמות וביקשה ממנו לעשות אודישן.
לילארד גם יצר קמעות ווקאליות ב"צעקה 3" ו"צעקה" (1996) כקולו של גוסטפייס בהתאמה באמצעות מחליף קול ובסרט בתוך הסרט "דקירה 8", והופיע שוב כחוגג ברקע ב"צעקה 4" ו"צעקה" (2022), מחמיא לאמבר על בית מאכרס והשתתף ב"To Wes!".
ניתן לראות את התמונה של סטו על לוח החקירה ב"צעקה 6", בעוד שהגלימה האדומה שלו שלבש בסוף "צעקה" (1996) ואת הטלוויזיה ששימשה להרוג אותו ניתן לראות במקדש הגוסטפייס.
בסוף "צעקה 6", קירבי משתמשת באותה טלוויזיה שהרגה את סתו כדי להרוג את איתן.
מגולם על ידי קווין פאטריק וואלס
סטיבן "סטיב" אורת' הוא נער וודסבורו ובן זוגה של קייסי.
הוא נתפס ומוחזק כבן ערובה על ידי גוסטפייס, שמחזיק אותו כבול לכיסא מחוץ לביתה של קייסי.
קייסי נדרשה לענות על שאלות טריוויה של סרטי אימה כדי להציל את חייו.
כשהיא טועה בשאלה, סטיב נרצח באכזריות.
וואלס נבחן עבור תפקידו של בילי, אך התקבל לתפקיד הקטן יותר של סטיב כאשר אולריץ' לוהק לתפקיד בילי.
מגולמת על ידי נב קמפבל
סידני פרסקוט היא נערת וודסבורו.
ב"צעקה (1996), שנה לאחר רצח אמה מורין, רוצח רודף אחריה.
מאוחר יותר, התגלה שהרוצחים הם בן זוגה, בילי וחברו סטו.
השניים מוכיחים שהיו הרוצחים של מורין, כאשר בילי מונע על ידי הרומן של מורין עם אביו, שגרם לאמו לעזוב את הבית.
סידני הורגת את שניהם מתוך הגנה עצמית.
ב"צעקה 2", בעודה לומדת בקולג', היא שוב הופכת למטרה של רוצח רעול פנים, הפעם הרוצחים הם חברו הטוב ביותר של בן זוגה, מיקי ואמו של בילי, ננסי, שמחפשת נקמה על מותו של בנה, וגם את מסע רציחות זה סידני שורדת.
במהלך צעקה 3, היא רדופה על ידי רוצח נוסף בהוליווד.
היא מגלה שהרוצח הוא רומן, שמתגלה כאח למחצה של סידני ורוצה להרוג אותה מתוך כעס על נטישתו על ידי מורין.
ב"צעקה 4", היא חוזרת לוודסבורו כדי לקדם את ספר העזרה העצמית החדש שלה על התגברות על הטרגדיות של חייה, אבל היא הופכת למטרה של גוסטפייס נוסף, שמתגלה כבת דודתה ג'יל רוברטס שמקנאה בתהילתה של סידני, ורוצה להפוך ל"סידני פרסקוט החדשה", וחברה צ'רלי ווקר.
ב"צעקה" (2022), סידני נשואה למארק קינקייד, אותו הכירה לראשונה ב"צעקה 3", וכעת יש להם שני ילדים משותפים.
סידני חוזרת לוודסבורו כדי שהיא וגייל יוכלו לעזור לסמנתה קרפנטר ולאחותה טרה להרוג את גוסטפייס, ולנקום בו על מוות דיואי ושאר הקורבנות.
הדמות לא מופיעה ב"צעקה 6", אך גייל מצהירה שסידני ומארק הסתתרו עם ילדיהם בתגובה לרציחות האחרונות בניו יורק.
ב"דקירה" ו"דקירה 2" (הסרט שמבוסס על הספר שגייל כתבה על מסע הרציחות), סידני מגולמת על ידי טורי ספלינג.
בסרט "דקירה 3: חזרה לוודסבורו", היא מגולמת על ידי השחקנית הבדיונית אנג'לינה טיילר; עם זאת, אנג'לינה נהרגת על ידי גוסטפייס במהלך "צעקה 3".
קמפבל זכתה בפרס שבתאי לשחקנית הטובה ביותר בשנת 1997 על תפקידה כסידני פרסקוט ב"צעקה" ופרס MTV להופעה הנשית הטובה ביותר בסרט בשנת 1998 על תפקידה ב"צעקה 2".
כשהיא לוהקה ל"צעקה" (1996), קמפבל כיכבה בסדרת הדרמה בטלוויזיה "שולחן לחמישה".
זה לא היה ידוע בעבר ללהק שחקנית טלוויזיה מבוססת לסרט אימה, אך בעקבות הצלחת הליהוק הזה ושל קורטני קוקס, הנוהג הפך נפוץ בסרטי אימה רבים מאוחרים יותר.
קרייבן סבר שהנוכחות שלהם עזרה להעלות את הפרופיל של "צעקה" ולמשוך קהל נשי גדול.
מגולם על ידי ליב שרייבר
קוטון ווירי היה החשוד המקורי באונס וברצח של מורין, אמה של סידני.
הוא זוהה על ידי סידני, שמצאה את גופת מורין לאחר שראתה מישהו שלדעתה הוא קוטון עוזב את ביתה.
ב"צעקה" (1996), מתגלה כי מורין ניהלה רומן עם קוטון לפני שנרצחה על ידי בילי וסטו, שלאחר מכן שתלו ראיות כדי להפליל את קוטון.
ב"צעקה 2", קוטון מנסה לזכות בתהילה מכליאתו ושחרורו על רצח מורין, כשהוא נוסע לקולג' ווינדזור כדי לשכנע את סידני להסכים לראיון משותף.
מאוחר יותר הוא מציל את סידני כשהיא עומדת להירצח על ידי ננסי, אחת מרוצחות הגוסטפייס ב"צעקה 2".
ב"צעקה 3", קוטון התפרסם בזכות מעלליו, כשהוא מנחה תוכנית אירוח משלו.
הוא וחברתו כריסטין מותקפים על ידי גוסטפייס, שדורש לדעת את מקום הימצאה של סידני לאחר שהיא מסתתרת.
כאשר קוטון מסרב לספר, גוסטפייס הורג אותו.
בתסריט המקורי של "צעקה 2", קוטון נלכד על ידי רוצחי גוסטפייס, דרק, האלי וננסי.
לאחר שננסי הורגת את דרק והאלי, היא מתכוונת להפליל את קוטון למסע הרצח האחרון, אך הוא תוקף ודוקר אותה למוות.
לאחר מכן, הוא מנסה לנקום בסידני על כלא השווא שלו, ומציין שהראיות מצביעות על היותו קורבן חף מפשע.
הוא וסידני דוקרים זה את זה, אך גורלם לא נחשף.
בעקבות הדלפת התסריט לאינטרנט, נעשו שכתובים נרחבים, ששינו עלילה זו.
מגולמת על ידי דרו ברימור
קייסי מארי בקר היא נערה בוודסבורו ובת זוגו לשעבר של סטו.